DNK

DNK — македонска поп-група. Основанa е во 2001 година. Членови на групата се Владимир Блажев — Панчо (29 јули 1979 — 14 октомври 2025) и Андреја Ѓорѓиески — Андреј (9 февруари 1982 — 16 март 2025). Андреј загинал ноќта на 16 март, враќајќи се во клубот да спаси луѓе по избувнувањето на Пожарот во ноќниот клуб во Кочани. По седум месеци од трагедијата животот го загубил и Владимир (Панчо)

Како изведувачи со претходно музичко искуство и образование (Андреј има завршено нижо и средно музичко училиште и е студент на Музичката Академија во Скопје) се одлучуваат по кариерата во групите ТНТ (Андреј) и ОК Бенд (Панчо) да започнат заедничка кариера во 2001 година кога го пуштаат првиот сингл на ДНК — „Девојка за везден“ за кој снимаат и видео запис.

Вториот сингл „Благодарам однапред“ станува евергрин во македонската музичка ризница и освен на првиот EP албум „Пази дете“ кој ДНК го издаваат во април 2003 година, се наоѓа и на деби албумот „Кажано е се“. По двегодишна пауза, во 2006 година повторно се активираат. Понатаму, во годините што следуваат своето музичко искуство Андреј и Панчо го пренесуваат и на други полиња повторно поврзани со музиката. Панчо стана резидент ДЈ во најпознатите и најголемите македонски и странски клубови, а потоа ја основа Sure Shotz Entertainment agency преку која во Македонија донесе неколку светски и балкански R&B артисти меѓу кои се: Edo Maajka, Connect, V I P, DJ Oli Doboli и многу други. Од друга страна пак Андреј стана музички уредник на единствената музичка телевизија во Македонија - К-15 ТВ и продуцент на шоуто „Мојата Ѕвезда“ од кое излегоа многу нови музички таленти. Како соработници и пријатели со продуцентот Врчак, ДНК стануваат едни од основачите на „Продукција Република“ и први ексклузивци на истата. Забележителни се и нивните настапи на најпрестижниот македонски фестивал „Макфест“ каде настапија со „Таа тоа го крие“, „Полна месечина“ (за која ја освоија наградата за најдобар сценски настап и за највртена песна помеѓу двата фестивала) и „Прв“ (дует со Врчак, за кој исто така добија награда за најдобар сценски настап). Двократни добитници се и на „Златна орбита на популарноста“, а бројни се и нивните учества на хуманиратни концерти и фестивали како и на манифестацијата „Топол културен бран“ во организација на Министерството за култура.

Во 2010 година тие го издаваат деби албумот насловен “Кажано е се”, преку нивната матична куќа „Продукција Република“, како продуцент се јавува Врчак, а албумот се состои од 18 песни, меѓу кои сингловите “Полна месечина”, “Пази се од мене”, “Навлечен на тебе”, “Таа тоа го крие” и други. Една година подоцна, во септември 2011, ДНК го одржуваат својот прв соло концерт во Метрополис Арена во Скопје.

Во јуни 2012, тие го издаваат синглот “Авион”, како најава за претстојниот албум “Срце”. Албумот “Срце”, издаден во 2013 година, има 15 песни, вклучувајќи ги песните како “Дада”, “Што сака нека биде”, “Од утро до мрак” и други.

Неколку месеци подоцна, во септември 2012, ДНК одржува акустичен концерт во Универзална Сала Скопје, поддржани од камерен оркестар и бенд во живо.

Во 2016, тие го издаваат албумот “Уште еден ден”. Овој албум има 12 песни, меѓу кои: “Само таа знае како”, “Најмила”, “Темно е”, “Она е од Шутка”.

Во мај 2017, ДНК слави 15 години постоење со концерт во Метрополис Арена во Скопје.

Во 2018, тие ја издаваат компилацијата “The Best Of”, која содржи 22 популарни песни и бонус песната “Дијамант”.

Во 2019, ДНК издава 4 синглови: “Кога би знаела се”, “Ромео и Јулија”, “Ние” и “Горе или доле”.

На почетокот на 2020 година тие го издаваат последниот сингл насловен “Јави ми" со анимирано видео. Во март, тие оддржаа онлајн концерт на YouTube и Facebook.

Во 2021 година, издаваат 4 синглови: "Денови во ноќи", "Сите патишта", "Кобра" и "Ваков таков"

Во 2022 година тие издаваат 4 синглови: "Лава", "Милион денови", "Романи" и нивниот голем хит "Ако утре ме нема".

На 3 декември 2022 година, по повод 20 години ДНК, тие одржаа концерт во Арена "Борис Трајковски", каде гости им биле врвни музички имиња од македонската естрада: Наум Петрески, Мина Блажев, Таско, Џамбо Агушев, Тамара Тодевска, Магдалена Цветкоска и други.

Во 2024 година издаваат  синглови: "Посреќна", "Животе брате", "Амајлија" и "Чаршија“.

Во 2025 година го издаваат нивниот последен сингл "Фала".

 Пожарот во дискотеката ,,Пулс" во Кочани 
На 16 март 2025 година, Андреја Ѓорѓиески- Андреј загина во пожарот во ноќниот клуб во Кочани, заедно со фотографот на бендот Александар Ефремов, пратечкиот вокал Сара Пројковска, тапанарот Ѓорѓи Ѓоргиев, клавијатуристот Филип Стевановски и бас гитаристот Александар Коларов. Двајца од членовите на бендот го преживеале првичниот пожар, но починале подоцна попладне. Владимир Блажев познат како "Панчо" се здобил со изгореници на лицето и рацете, и му била дадена терапија со кислород, оставајќи го единствениот преживеан член на бендот, додека не почина во октомври 2025. Од пожарот загинаа сите членови на бендот освен пратечкиот вокал Ана и гитаристот Горан Тонев.

 Дискографија 

 Албуми и компилации 
ДНК има издадено 4 студиски албуми, една "Best of" компилација и едно EP.
+ДНК - албуми, компилации и EPнасловгодинаброј на песниПази дете20038Кажано е се201018Срце201316Уште еден ден201612The Best of201822Дваесет 202212

 Видео записи 
 Спот  Година  РежисерДевојка за везден2002Пази дете2003Благодарам однапред2004  Полна месечина   2008  Владимир Митревски-Ѓуле  Навлечен на тебе  2008  Владимир Митревски-Ѓуле  Змеј   2009  Владимир Митревски-Ѓуле Пази се од мене   2009    Едно тело   2010  Огнен Шапковски  Спонзоруша  2011    Кажано е се   2011  DADA   2011  Томато продукција  Од утро до мрак  2011  Томато продукција  Авион   2012      Диско џунгла  2012  Томато продукција  Старлета   2013  Томато продукција  Што сака нека биде   2013     Север и југ   2014  Томато продукција  Опуштено   2014     Она е од Шутка   2014  Томато продукција  Најмила   2015   Томато продукција  Само таа знае како   2016   Томато продукција  Стојам сам   2016      Јас и ти   2016   Томато продукција  Аеродром   2016   Томато продукција  Звер   2016  Владимир Митревски-Ѓуле  Некој друг  2017   Томато продукција  Уште еден ден  2017   Томато продукција  Невозможна мисија  2017   Даниел Јовески  Пола човек  2018  Александар Ристовски - Принц  Дијамант  2018  Александар Ристовски - Принц  Кога би знаела се  2019  CRNI SRBI PRODUCTION  Горе или Доле  2019   Даниел Јовески  Ромео и Јулија  2019  Илија Димкоски  Ние  2019   Даниел Јовески  Јави ми  2020   Никола Димов  Денови во ноќи  2021   Даниел Јовески  Кобра  2021   Валон Азири  Сите патишта  2021     Ваков таков  2021    Ако утре ме нема  2022  Владимир Митревски-Ѓуле Милион денови  2022  Владимир Митревски-Ѓуле Романи  2022 Даниел Јовески Мами  2023   Посреќна  2023   Животе брате  2024 Огнен Шапковски  Амајлија  2024  Даниел Јовески Чаршија  2024  Огнен Шапковски  Фала  2025  Огнен Шапковски

 Наводи 

Категорија:Македонски поп-групи
Категорија:Музички групи основани во 2001 година